Fietsryer doodgeskiet vir fiets | Maroela Media
Fietsryer doodgeskiet vir fiets
Die polisie soek nog na die verdagtes wat 'n 57-jarigie fietsryer van Centurion Saterdagoggend doodgeskiet het.
Gert Vermeulen en twee ander fietsryers is omstreeks 08:00 die oggend deur vyf onbekende mans oorval terwyl hulle fiets gery het. "Die verdagtes het skote op die slagoffer [Vermeulen] afgevuur en hom toe van sy fiets beroof, voordat hulle van die toneel gevlug het," het lt.kol. Mavela Masondo Sondag gesê.
Vermeulen is stigterslid van die organisasie Believers on Motorbikes (Bomb) in Centurion, wat fietse bou en aan minder bevoorregtes skenk.
Die voorval het op 'n fietsroete naby Olievenhoutbosch, 'n informele nedersetting net langs Centurion, plaasgevind.
'n Saak van moord en roof word ondersoek. "Die polisie vra dat enigiemand met inligting wat kan help om die verdagtes vas te trek, hul naaste polisiestasie, of die misdaadnommer 08600 10111 kontak."
Medelye vir Vermeulen en sy gesin het intussen op Facebook ingestroom. "My wonderlike swaer Gert Vermeulen, jy was die rots in ons familie. Ons sal altyd lief bly vir jou. Dink asseblief aan my sus Ineke Vermeulen en die seuns in hierdie donker tyd," het Jackie Bedeker Saterdag op Facebook geskryf.
Hy bou en gee fietse vir die minder bevoorregtes en dan kom roof en vermoor daardie selfde minder bevoorregtes hom – siek siek siek is dit die moeite werd om nog te probeer help?